Informačný zdroj

Informačný zdroj alebo informačný prameň () je prostriedok spoločenskej komunikácie tvorený množinou informácií a slúžiaci k ich fixácii (záznamu) a/alebo prenosu v čase a priestore. Je to systém, ktorý je nositeľom, sprostredkovateľom alebo šíriteľom informácií (knižnica, archív, počítačová databáza, CD-ROM, databázové centrum, informačné stredisko, televízia, rozhlas, vlastná pamäť, osobný informačný systém, iné osoby, jednotlivé dokumenty...)

Česká Terminologická databáza z oblasti knihovníctva a informačnej vedy definuje informačný zdroj ako objekt, ktorý obsahuje dostupné informácie odpovedajúce informačným potrebám užívateľa. Informačný zdroj môže byť tlačený, zvukový, obrazový alebo elektronický.

Podľa Filitu je informačný zdroj materiálny objekt, ktorý obsahuje množinu zapamätaných a zafixovaných
údajov určených pre spoločenskú komunikáciu v čase a priestore. Je to systém, z ktorého pochádzajú správy, ktorý poskytuje informácie. Rozlišujú sa interné informačné zdroje a externé informačné zdroje.
interný informačný zdroj - je vlastný alebo vnútorný informačný zdroj pochádzajúci z fondov danej inštitúcie, pracoviska alebo zo súkromných fondov používateľa.
externý informačný zdroj - je informačný zdroj, ktorý nie je vo fondoch danej inštitúcie, pracoviska alebo v súkromných fondoch používateľa; prístup k nemu je určitým spôsobom sprostredkovaný.

Informačný zdroj je komunikačná cesta, poprípade médium umožňujúce prenos informácie (dát) od informačného zdroja k príjemcovi informácií (napr. dokument, vzduch, optické vlákno).

Delenie informačných zdrojov

Podľa nosiča 
 Tlačené zdroje
 Elektronické zdroje
 Mikrografické dokumenty (mikrofilmy, mikrofiše - pre archívne účely)

Podľa pôvodnosti obsahu 
 primárne informačné pramene (prinášajú vlastné, väčšinou aj pôvodné informácie alebo data) 
 sekundárne informačné pramene (informujú o existencii primárnych informačných prameňov) 
 terciárne (informujú o existencii sekundárnych informačných prameňov)

Delenie tlačených zdrojov

Písomné dokumenty 
 Monografie
 Učebnice
 Skriptá
 Príručky
 Zborníky
 Vzácne knihy a rukopisy
 Archívne materiály

Periodické dokumenty 
 Noviny
 Časopisy
 Periodické zborníky
 Ročenky

Špeciálne dokumenty / Šedá literatúra 
 Patentové dokumenty
 Normatívne dokumenty
 Firemná literatúra
 Vedecko-kvalifikační práce
 Materiály z konferencií
 Výskumná správa
 Legislatívne dokumenty
 Separáty

Podpora / Support 
Oblasť podpory je spojená s dokazovaním pôvodu informácie. Mnoho informácii, hlavne fakty, tvrdenia a štatistiky, pochádzajú z iných zdrojov. Citovanie veľmi silne podporuje kredibilitu informácie. Ak sú informácie, ktoré zdroj ponúka, v konflikte, sú nadhodnotené či zavádzajúce, taký zdroj ma nízku kredibilitu a je nedôveryhodný.

Indikátory nízkej podpory 
 Množstvo čístel a faktov bez identifikovateľného zdroja,
 Absencia zoznamu použitých zdrojov a podpornej dokumentácie

Referencie 

Informatika